على ما الاخوة يخلصوا انا بس نعلق شوية على الواجب. في ناس ما شاء الله ملتزمة التزام يعني يخلي الواحد آآ سعيد جدا زي مسلا رقم تلت تلاف ربعمية ستة واربعين. الاخت رقية طبعا من افضل الناس
تلت تلاف ربعمية ستة وتسعين مبقولش الاسم التاني عشان مبقاش انا في مسلا خمسين دينة معانا فوق ماشي ملتزمة التزام ممتاز ما شاء الله عليها تلتلاف ربعمية ستة وتسعين. في ناس ملتزمة جدا الحقيقة. كتير الحقيقة ما شاء الله. وفي ناس ما زالت مش ملتزمة
كتير وفيه ناس بدأت تلتزم من بعد الدرس اللي فات ودول جزاهم الله خير ودي حاجة كويسة. ان الواحد مع الوقت يلاقي ان هو آآ لو ما التزمتش وما عملتش الواجب
بضر نفسي فاحنا جايين وقلنا الكلام ده قبل كده. الدرس ده مش هو المهم. المهم الواجب اليومي. لو الدرس ده فاتك وخدته على اليوتيوب بس الواجب اليومي. طبعا هيفوتك الاجتماع في بيت الله وكل ده اه. لكن الواجب اليومي عندنا هو اهم حاجة يا جماعة. ففي ناس عدلت نفسها ولحقت
جزاه الله خير. محمد كمال تلت تلاف ستمية تمانية وتمانين ما شاء الله عليه. ناس كتير الحمد لله كويسة جدا وناس اعتدلت ابتداء من المرة اللي فاتت بس ده مش قادر افهمه. الناس اللي كانت مواظبة لغاية الدرس اللي فات. بعد كده ما بقتش مواظبة. انا غلطت في حاجة
مسلا معكم مش عارف ايه اللي زي ما زعلكم مرة واحدة مش عارف. في ناس كده قليلين طبعا يعني. فارجو من الناس انها آآ تواظب على الواجب الدورة دي مش هتكون مفيدة للي مش بيعمل الواجب. الواجب اليومي هو اهم شيء
الامر التاني تعلم التلاوة من الحاجات اللي هتخلي الواحد يشعر بجمال القرآن الكريم. وانا بشعر بسعادة يعني غامرة وانا اما باجي هنا قبل الدرس وباحضر المقرأة آآ بين المغرب والعشاء ولقيت النهاردة مقرأتين في
مقرعة اصغر للمبتدئين. وده شيء الحقيقة جميل جدا. آآ وبعدين بسأل الاخ احمد تقول له مواعيد المقرأة هنا امتى؟ يعني ايام عشان خاطر نعلنها للناس اللي كل يوم بعد الفجر وبعد المغرب فيه مقرأة. وللمبتدئين فيه الاتنين والاربع. بيقول لكم لو تعالوا في اي يوم برضو
مبتدئ بسأل على اسم الشيخ اللي ماسك المقرعة قال لي اللوا درويش. فقلت ما شاء الله الجيش المصري بيعلمنا حتى التلاوة كمان فاللودر روشن على فكرة من من الناس اللي انا استمتعت جدا في المقرنة. لانه بيعلق على الايات بيعلق على
اه في شيء من التدبر في المقرأة ليست مجرد مقرأة لتعلم التلاوة. فانا لو منكم بصراحة انا ما افوتش ما اقرأه في المسجد ده خالص ساكن قريب من المسجد يحضر كل يوم. بعد الفجر او بعد المغرب. اللي عنده وقت وعنده متسع يحضر في المغرب وفي الفجر. ده كتاب ربنا
وهو تعلم التلاوة اقول لكم على حاجة. آآ انا اعرف واحد قعد يحاول يتعلم تلاوة. وبعدين وصل لمرحلة معينة ومش عارف يتقدم اكتر من كده. راح لاكبر واشهر المقرئين في مصر. ناس اسماء كبيرة جدا على فكرة. بيتعمل لها اعلانات كده على كوبري ستة اكتوبر
قالوا له يا ابني ما فيش فايدة خلاص انت وزوقنا حارة مش هنتقدم بعد كده. ما فيش فايدة. يصلحوا له ما بيتصلحش. فراح في مقرها في مسجد صغير واشتكى له يا عم الشيخ انا بحب ان انا اتقن كل حاجة. في التلاوة وصلت
مش عارف اتقن اكتر من كده. فما اعرفش هل ده لان انا مسلا اه مم يعني العربي بتاعي مش قوي ولا ايه السبب؟ قال له ما فيش حاجة اسمها كده
لازم تتعلم هتتقن. قال له احكي لي كده انت نظامك ايه؟ قال له ولا حاجة انا بصحى الصبح بعمل كزا بروح شغلي برجع وبتاع وكل ما الاقي وقت فاضي للقرآن وللتلاوة وبرضو ما فيش فايدة. قال لهم ما هي دي المشكلة. انك بتدي الوقت الفاضي للقرآن. القرآن ما تديلوش ابدا فضل
وقتك. القرآن تدي له ميعاد مقدس وتحط حواليه بعد كده تنزم حياتك. فالقرآن ما ياخدش فضلة وقتك. ده كتاب ربنا فعلا الاخ اللي بقول لكم عليه دوا بقى كل ما جمعة من المغرب والعشاء بس. بيروح للشيخ دوت. هم ست جلسات وكان
استعد انه خلاص يدخل على شيخ يدي له الاجازة. ودخل على شيخ بعد كده قرأ معه بدون ولا غلطة واخد الاجازة. من ست جلسات بس الجلسات دي كانت مخصصة للقرآن الكريم. مش في فضلة وقتك. كتاب ربنا اقيم انه ياخد فضلة سوءتين
درس النهاردة اسمه كيف نحب الله. انا الحقيقة عايز اسأل يعني وواضح من الواجب عندنا لكن برضو نسأل الناس كده. هناك نوع يعني انا اما الاقي معدل الالتزام بيزيد باداء الواجب. والواجب عندنا هو
في معزمه قراءة القرآن ساعة تقريبا في اليوم. بتدبر. هل ده معناه ان بدأت تحب في الجلسة دي مش بتأديها اداء واجب. لو في حد بدأ يشعر ان هو مقبل عليها لانه مشتاق لها. وليس لان الواجب بيحتم عليه كده
يرفع ايده بعد ازنكم احب اشوفه. ازا هناك كثير من المشاعر نحو القرآن ان بدأنا نحب القرآن. ده معناه ايه؟ اننا بنحب القرآن؟ لأ. انا بحب حد. احب اقرا كلامه. فيبعت لي ايميل اقراه واقوم قافله. طب اعمل لا مش
جديد. يا سيدي الجديد! ده يا اخي! انت ما لك يا اخي! انا عايز الايميل! ليه! مش خلاص قريت المسج اللي باعتها لك! آآ يلغيها! لأ مش الغيها ده لانك بتحبه هو. فبتحب تقرا كلامه. فتفتحه كل شوية تقراه. فلما تلاقي نفسك مرتبط ومقبل على القرآن
ده العلاقة مش بينك وبين القرآن افهم. ده العلاقة اللي بقت قوية بينك وبين الله. ما هو القرآن كلام الله. فلما تلاقي نفسك مقبل القرآن اكتر بتحب القرآن اكتر اعرف ان الحب بينك وبين الله هو الذي صار اقوى. بس انت مش فاهم انت مش عارف
في الحكاية ما انتاش عارف تشخص الاعراض. الاعراض اللي ظهرت على حضرتك دي هو ان حبك لله زاد القرآن فيها كلام الله. حبك لكلامه زاد ما انت حبك له هو نفسه زاد. فالموضوع النهاردة عن ايه
عن كيف نحب الله؟ الحب هو ايه الاوافي؟ الحب هو احد المشاعر الموجودة في القلب. القلب هو عبارة عن وعاء مشاعر. القلب ده مش القلب العضلة بتضخ الدم. لا لا القلب لما تسمع كلمة قلب في النصوص الدينية
قرآن او سنة معناها ابو حامد الغزالي يقول اللطيف الربانية التي هي وعاء المشاعر لطيفة يعني حاجة شفافة. مش موجودة فيزيكال كده في الحقيقة. شيء شفاف عبارة عن وعاء المشاعر بتاعتك مجموع المشاعر اسمها القلب. الحب هو احد المشاعر الموجودة في القلب. زي مشاعر اخرى كثيرة. منها البغض
منها الحسد منها الايثار منها اشياء كثيرة جدا. ازا الحكم احد المشاعر الموجودة في القلب. والحب معاملة قلبية معاملة لكن بالقلب. يشعر فيها الانسان بالانجذاب نحو الاخر. فلما حاسس ان انا منجذب نحو انا
بدأت احب هزا الايه الشخص او هذا الشيب الحب معاملة قلبية يشعر فيها الانسان بالانجذاب نحو الاخر. ايه هي علامات الحب قال لك من علامات الحب الاكثار من ذكر المحبوب. تلاقي واحد طول ما هو قاعد كده يتكلم على مراته
انت مش فاهم هو بيحبها. وممكن يكون بيهزر. يقول لك ده طول النهار تعمل لي كزا. طول النهار تقول لي كزا. طول النهار انت مش انت مش قادر تقعد على بعضك نص ساعة من غير ما تتكلم
دي سيرتها اصلا! فالاكثار من ذكر المحبوب. علامة من علامات الحب. الشوق اليه دوما يشتاق اليه مش قادر يقعد كتير بعيد عنه. الرغبة في الخلوة به. يحب يبقى معه لوحده
يختلي به الانس بقربه. يبقى حاسس انه مأنوس وهو جنبه. يحس ان هو مبسوط وهو جنبه. حاسس بالوحد وهو بعيد عنه. يعني ممكن يكون في قلب خمسميت واحد. لكن حاسس انه زهقان واكنه لوحده. اكنه وحيد. لان حبيبه مش معه
الغضب لغضبه الفرح لفرحه. الحاجة اللي تغضبه تغضبه. الحاجة اللي تفرحه تفرحني. ببقى فرحان لمجرد انه عارف انه هيفرح حب ما يحبه احب الحاجة اللي هو بيحبها بغض ما يبغضه. التضحية من اجله. هو ايه معنى الهدية؟ واحد بيحب حتى بيجيب له هدية. يعني ايه الهدية عبارة عن ايه
تضحية تضحية بالماء بتروح بتزور حد انت بتحبه. هذا التضحية بالوقت فالتضحية من اجله. الفرح بهداياه. يقول لك ياه! شفتم؟ اه دي مراتي اللي جابت لي الهدية دي. خطيبتي اللي جابت لي الهدية دي. هو فرحان قوي كده ليه؟ مقصود
بيحب الشخص ده ففرحان بهديته. فتالي بيحب ربنا يفرح بنعمته. طيب في من الناس يقول لك ايه دلوقتي بس هقول لك على حاجة انا بحب ربنا بس انا مش بشعر بالعلامات دي. خلي بالك كل مسلم بيحب ربنا
كلنا بنحب ربنا. لكن المشكلة اللي في القلب منافسين اخرين لله. بيتنافسوا فالحب عندنا. حبهم مسيطر على قلبنا فبنعطي مساحة صغيرة لحب الله. ومساحة اخرى كبيرة لحب اخرين. منهم الوالدين
منهم الزوج الزوجة الاولاد المال الشهرة الجاه اشياء يحبها الانسان. ايه المطلوب بقى المطلوب طرد حب ما لا يجوز حبه مسل الشهرة والجاه والابقاء على حب ما يجوز حبه مع اعطاؤه مساحة اصغر من حب الله
فنبقي على حب الزوج والزوجة والوالدين والاولاد والمال. ولكن اعطاء هؤلاء مساحة اصغر من حب الله لا شيء يقارن ابدا بحب الله. سورة البقرة ربنا سبحانه وتعالى بيقول ومن الناس من يتخذ من دون الله اندادا
يعني ايه اندادا؟ يعني نظراء يحبونهم كحب الله. والذين امنوا اشد حبا لله. لا يوجد ابدا في قلبي من حبه مثل حب الله. ولا اكبر من حب الله. حب الله يطغى في
قلبي على كل شيء. وهو ده الهدف من درس النهاردة. نعرف ازاي نحب ربنا. ونقوي حب الله في قلوبنا. الرسول عليه الصلاة والسلام ثلاث من كن فيه وجد حلاوة الايمان تلات حاجات. اللي يبقوا فيه يجد حلاوة الايمان. اول حاجة فيهم ان يكون الله
الله ورسوله احب اليه ممن سواهما. تحس بحلاوة الايمان لما يكون الله ورسوله احب اليه من اي شيء اخر. وان يحب المرء لا يحبه الا لله وان يكره ان يعود في الكفر كما يكره ان يقذف في النار
ربنا سبحانه وتعالى بيقول في سورة التوبة. قل ان كان اباؤكم وابناؤكم واخوانكم ازواجكم وعشيرتكم واموال اقترفتموها. الفلوس اللي في البنوك. ها وتجارة تخشون كسادها ومساكن ترضونها. البيت والشقة اللي انت وسعتها وعملتها وها بتحبها احب اليكم من الله ورسوله
وجهاد في سبيله. فتربصوا حتى يأتي الله بامره والله لا يهدي القوم الفاسقين فسق الله ورسوله وجهاد في سبيله قبل اي شيء. ثم بعد ذلك يأتي حب الاباء والابناء والاخوان والازواج
العاشرة والاموال والمساكن يجوز يجوز حب كل ده ولكن يكون حبها اقل من حب الله والحب في الله حتى اذا احببت اخرين احبهم في الله والحب في الله هو اذا احب خلي بالك بقى يقول لك ايه احد الصوفية القدام بيقول لك اذا احب الانسان انسانا احب حتى
فكيف يحب الانسان الله ولا يحب عبده حب كل حاجة بتاعت اخويا. لو عنده كلب ولا قطة احبهم لان ده كلب اخويا. قطة اخويا. الله! اي حاجة قميص اخوي طب ده ربنا بتحبه؟ اه حب عبده
تحب الانسان لا تحبه الا لله. لن ينالك اي شيء من يعني قال العلماء. وده كان بقى خطبة كنت باخطبها في امريكا في آآ في الفلانتين داي اللي عاملين يوم للحب. عندنا تلتمية خمسة وستين يوم حب! تلتمية خمسة وستين يوم حب! احنا عندنا ده العلماء قسموا الحب انواع! حب في
اخلاق وحب في غير الله. الحب في غير الله منه ما هو محمود وما هو مذموم. المذموم الحب المحرم والمحمود حب لكن مش لكن فيه غير الله. والحب في الله نعين. الحب في الله. طبعا الاتنين محمودين ولكن
فيه ما هو عادي وما هو سوبر ما هو ارقى. هناك حب في الله. لان هناك علاقة تربطني باحد الاخوة في في الله. يعني هو مسلا شيخ انا باقعد في المقرأة بتاعته باتعلم منه. فاحبه في الله لاني باتعلم منه
حاجة في دين زي الشيخ درويش كده. باحبه في الله، بس فيه منفعة جاية من وراه ، يعلمني التلاوة وهو يحبني في الله برضو. لان في منفعة جاية من ورايا. ما هو بياخد سواب لما بيعلمني. فده حب في الله بس مش اعلى حاجة. اعلى حاجة احب حد
في الله لا يوجد اي علاقة ولا حتى اخروية بيني وبينه. خالص. قابلت حد سلمت عليه في شعرت اني بحبه. شخص بشوفه في المسجد هنا شعرت اني بحبه. انتهى الامر كده. رجلان تحابا في الله
افتراء اجتمعا عليه وتفرقا عليه وده من اعلى المراتب يوم القيامة. يقول الله تعالى يوم القيامة اين المتحابون بجلالي اليوم اظلهم في ظلي يوم لا ظل الا ظلي. يوم القيامة يوم خمسين الف سنة طوله
الشمس تقترب من الرؤوس. الناس غرقانة في عرقها. حاجة الناس هتقول يقوم بس الحساب ان شاء الله نروح النار. خلاص مش قادرين ما فيش ظل في اليوم ده الا الضل بتاع ربنا اللي اعده لناس معينة منهم المتحابون بجلال الله. ربنا يجعلنا جميعا منهم ان شاء الله
ويقول الرسول عليه الصلاة والسلام اوثق عرى الايمان الحب في الله والبغض في الله. احب لله وابغض لله ابغض ما يبغضه الله مش يقول لك آآ انا ما اعرفش انا ما باطيقش فلان ده. طب ايه السبب؟ ما اعرفش يا اخي. يعني ايه بتعرفه؟ يعني ايه بتكره حد وانت مش عارف ليه؟ ازاي
البغض كله سبب واذا تغير السبب تغير الامر الى الحب تماما. جورج بوش حد بيحبه؟ نبغضه في الله. طب نسمع بقى انه تحول وتغير وامن بالله. لا والله فورا يصير اعز الناس الى
قلبيين الموضوع. بالرغم من كل حاجة اه بالرغم من كل حاجة. ده الحب لله وفي الله. ده سيدنا سليمان حتى الخيل كان يحبها في الله. فقال اني احببت حب الخير عن ذكر ربي حتى توارت بالحجاب
حتى الخيل وتناسقها وجمالها كان بيحبها في الله. يعني كان ينظر على الخيل كده ويقول صنع الله الذي اتقن كل شيء طيب وده الواجب بقى اللي اللي هيزيد علينا النهاردة التأمل التأمل في هذا القرآن
المنظور الذي ننظر اليه كل يوم. قرآن مستور بنقرأه في السطور. وهناك قرآن منظور خلق ربنا. كل شيء حواليك. هتلاقيه رائع طالما من صنع الله. لما تطلع كده تاخد لقطة كده بعينيك
برة المسجد. تلاقي كل شيء جميل من صنع ربنا في الصورة كل شيء دميم من صنع الانسان. جرب كده. اطلع بص على الشجرة اللي برة المسجد وخش في شجرة كده وطلع بص لورقة الشجرة عاملة ازاي
بص على السحاب. بص على القمر. بص على كل شيء صنع ربنا. هتلاقيه رائع وجميل. تذكر قول الله تعالى صنع والله الذي اتقن كل شيء. وبص على صنع الانسان. بص العمارة اللي قدام المسجد عاملة ازاي
بص على عمدان النور بص على الاسلاك. بص على قضبان المترو حاجة فزيعة جدا. حتى لو كان صنع الانسان جميل مسلا مرسيدس موديل الفين وتلتاشر مسلا. حاجة رائعة وجميلة ولا حاجة جنب الشجرة. ابدا. لزلك
ده الواجب بتاعنا. الاسبوع ده مع قراءة القرآن هنتأمل كل يوم ربع ساعة في خلق ربنا. تشوف وردة قدامك ما تعديهاش اقف قدامها. تأمل فيها وفي اوراقها وشكل اوراقها وتناسقها
والالوان وتناسق الالوان وتغير الالوان. خلي بالك الالوان دي طالعة منين من الارض؟ هو نفس الماية على نفس الارض وتطلع خمسميت لون. ايه ده! فراولة لونها احمر توت لونه مش عارف احمر غامق. مش عارف ايه لونه اسود. آآ مانجة لونها اخضر وتفتحها جوة لونها اصفر. وطعمها ايه! وحاجة خيال
خيال نفس الماية ونفس التربة يا جماعة ده ما يعديش من هنا ورايح. شف السحاب كده شف القمر كده وتشوف النخلة والخلفية بتاعتها السحاب تقف تتأمل في اللوحات دي دي لوحات ربانية. ربنا خلقها لك عشان انت تتأمل فيها. شف القطة الكلب اللي في الشارع قرب منه كده وتبص في عينيه. عينيه
اه ودانه الشنب القطة حاجة صنع الله الذي اتقن كل شيء كل شيء متقن حتى لو كان صنع ربنا ده عبارة عن الشجرة ناشفة. شجرة ناشفة جافة. او زوم اوطى. زوم اوت براها خالص
وبص على الشجرة الناشفة دي بخلفية السما الزرقا والسحاب الابيض وبص الروعة بتاعة اللوحة. زم ان في مقطع من مقاطع الخشب بتاع الشجرة الناشفة دي وهتلاقي خطوط هندسية من اروع ما يمكن
صنع الله الذي اتقن كل شيء. خد بس بكرة خليه لاوراق الشجر بس كفاية بص ورقة النعناع. عاملة ازاي؟ ومشرشرة ومحببة خشنة وريحتها نفاذة. وبص شجرة الفيكس اللي برة المسجد دي ورقتها مش مشرشرة وناعمة وما لهاش ريحة
وبص على مختلف الاوراق بتاع الشجرة. بص على ورقة النجيلة طويلة ازاي؟ بص على التنوع اللي بس في الورق ورق الشبكة وقل صنع الله الذي اتقن كل شيء. بص حتى جوة الورقة والعروق اللي ماشية جوة الورقة اللي بتشيل الغذاء
اطراف الورقة حاجة خيال روعة. آآ لو شفنا واحد بيكلم جماد نقول عليه ايه لو واحد واقف بيتكلم الامر نقول عليه ايه مجنون او انسان شاعري انسان شاعري بيكلم القمر
رأيك انت دين شاعري جدا. احنا امرنا نكلم الامر. واللي امرنا الرسول عليه الصلاة والسلام. وقال لك كل رمضان لما تشوف الهلال تقول له هلال خير ورشد. ربنا وربك الله. ده انت بتكلم الامر
ايه الروعة دي احنا بنهتم بالبيئة جدا اوعى تكون فاكر بيهتم بالبيئة دول غير المسلمين في الغرب هم بيهتموا بالبيئة اه. بس ليه من منطلق انا ويه من منطلق اسمهم انسان متمحور حول نفسه. هو كل اللي همه انه يعيش في جرين بلان
يعيش على كوكب خالي من السرطان. فاحنا نهتم بالبيئة عشان صحتنا. لكن لا احنا كمسلمين لأ احنا بنهتم بالبيئة لان احنا مسلمين ودي بيئة مسلمة. الشجرة اللي قدامي القمر اللي قدامي العصفورة اللي
كل ده مسلم موحد. بيسبح انا عايش في كون مسبح. وان من شيء الا يسبح بحمده ولكن لا تفقهون تسبيحهم. انتم مش فاهمين. لكن الامر ده بيسبح والشجرة دي اتسبح والكلب ده بيسبح. كل ده بيسبح. فتنظر حواليك تشعر انك في منظومة. منظومة
كل واحد بيعزف نغمة. وكله عامل نغمة واحدة في الاخر الشيء كلنا موجودين فيه كل واحد بيؤدي دوره ازاي نحب ربنا اكتر؟ اولا قلنا الحب معاملة قلبية. لن تتحسن هذه المعاملة الا اذا ازدادت المعرفة. كل
اعرفك اكتر كل ما احبك اكتر يبقى ما حدش يدعي انه بيحب ربنا وهو ما يعرفش ربنا. ازا لابد نتعرف على الله. دون التعرف على الله لا يمكن نحب ربنا. انا بنزل الازازة دي عشان مش كل شوية تطلع في عشان ما يبقاش اعلان يعني. الدروس اللي فاتت كلها عبارة عن اعلان لشركة بركة وشركة بتاع. ما تستهلوش
لو اتبرعوا للمسجد جابوا لنا بمقيد جديد نعمل لهم اعلان. ربنا سبحانه وتعالى بيقول يا يا ايها الانسان ما غرك بربك الكريم. لما سمع النبي صلى الله عليه وسلم الاية دي توقف وقال
جهلوا يا ايها الانسان ما غرك بربك الكريم؟ فقال النبي جهل جهل الانسان يغر بالله. ازا الجهل هو العدو الاول للانسان. الرسول عليه الصلاة والسلام بيقول رفع عن امتي الخطأ والنسيان وما استكرهوا عليه. ما قالش الجهل
اخطأت خلاص مرفوع. لأ لدرجة قتلت واحد بالخطأ والخطأ خطأ اكتر من كده ؟ قتل لكن خطأ مرفوع عنك في كفارة تعملها والنسيان نسيت تصلي؟ نسيت نسيت وكلت في رمضان خلاص نسيت. في كفارة وما استكرهوا عليه
كرهت انك تكفر اكراه. يعني احد الصحابة اكره ان يقول كلمة الكفر. فقال صلى الله عليه وسلم وكيف وجدت قلبك؟ قال ممتلئا بالايمان. قال فان عادوا فعد لكن الجهل لأ. الجهل هو العدو. تيجي يوم القيامة
ايه ده! ولا صلاة في صحيفة حسناتك! ده انا عشت خمسة وسبعين سنة. ازاي ولا صلاة؟ لا ما هو حضرتك ما كنتش بتستبرأ من البول. انت ما انت انت لازم تعرف الطهارة نزول
هو ايه في حاجة اسمها الاستبراء ثم الاستنجاء. كتير ما يعرفش يعني ايه استبراء. فاكر الموضوع كله ان هو يخلص التبول يستنجي لا يا حبيبي حاجة اسمها اختبراء يعني تتأكد ان هناك ان خلاص خلا العضو من البول انتهى الامر. بعد كده تستنجى. اذا عند الجهل لا يعذر
جماعة في حاجات اساسية جدا لا يعذر فيها فالجهل هو العدو الاول للانسان. فكيف يجهل الانسان الله سبحانه وتعالى ما قدروا الله حق قدره. اخر حاجة بنهتم بها هو ان احنا نتعرف على الله. وما قدروا الله حق قدره ان الله
قوي عزيز لابد ان احنا نتعرف على الله شوف سبحان الله ربنا سبحانه وتعالى بيقول سورة الصلة وما كنتم تستترون ان يشهد عليكم سمعكم ولا ابصاركم ولا جلودكم يعني كنتم فاكرين ان السمع والابصار والجلود مش هتشهد عليكم. ولكن ظننتم ان الله لا يعلم كثيرا مما تعملون
فاكرين ربنا مش عارف وذلكم ظنكم الذي ظننتم بربكم ارداكم فاصبحتم من الخاسرين. ازاي يبقى ده ظنكم في الله. ازاي مش عارفين مين ربنا قوت القلوب الاكل اللي بياكله القلب اللي بيتغزى عليه هو معرفة الله. هذا كان يقول هذا الكلام ابن رجب. في مجموعة رسائله يقول لا قوت للقلب
ولا الروح ولا غذاء لهما سوى معرفة الله تعالى ومعرفة عظمته وجلاله وكبريائه. فيترتب على هذه المعرفة. عرفنا ربنا اكتر وعرفنا جلاله وكبرياؤه خشية يترتب على ذلك خشيته وتعظيمه واجلاله والانس به والمحبة له
الشوق الى لقائه والرضا بقضائه. فالواحد لما يتعرف على الله يحب الله. ويخشى الله اكثر ويعظم اكثر ويجل الله اكثر. ويأنس بالله ويشتاق الى الله ويرضى بقضاء الله هذه المحبة. فالمحبة النافعة لا يكفي ان تكون في العقل. ويجب ان تكون في القلب كما تكون في العقل
لان المحبة محبة الله يجب ان تخاطب المشاعر. ولا يكفي ان تخاطب العقل هناك من كان يعلم بوجود الله وكفروا. ربنا سبحانه وتعالى بيقول في سلام يكلمهم ويقول لهم قل يعني قل يا محمد قل
الكفار من يرزقكم من السماء والارض؟ امن يملك السمع والابصار ومن يخرج الحي من الميت ويخرج الميت من الحي ومن يدبر الامر فسيقولون الله فقل افلا تتقون يعني عارفين ربنا وعارفين اعماله وعارفين صفاته لكن لم ينفذ هذا العلم الى القلب يجب ان ينفذ
هذا العلم الى القلب حتى ينقلب الامر الى حب. وده اللي احنا جايينه النهاردة. الحب كيف نحب الله؟ احنا بنشتغل على فكرة درس النهاردة من كتاب الدكتور مجدي الهلالي كيف نحب الله ونشتاق اليه؟ وده كتاب مهم جدا
يقول الدكتور مجدي الهلالي في هذا الكتاب العبودية الحقة لله عز وجل تعني في حقيقتها اتجاه الجزء الاكبر من مشاعر العبد نحو الله فالحب يكون لله ويكون في الله والبغض لن ابغض الا لكل ما ازداد حبي لله
ابغض الا لله. خلاص اتوقف عن البغض النفسي واحد بس لي على طرف. خلاص. لكن اسمع واحد بيسب الدين. لا يمكن اسكت الخوف يكون من الله. الطمع يكون فيما عند الله
كل شيء كل المشاعر تبقى عندي متوجهة نحو الله لزلك يجب ان نعلم بنود العقد بيننا وبين الله في علاقة بينا وبين ربنا في علاقة بينك وبين جارك علاقة بينك وبين زوجتك علاقة بينك وبين ابوك. ليجد كل واحد يكون عارف حدود العلاقة دي ايه. وما يعني هو ملتزم به
نحو الاخر في العلاقة دي. طب هناك علاقة بينك وبين الله. ازا بالتأكيد هي اهم علاقة في حياتك كلها. وايه دي اللي لابد انك تعرف بنود هزه العلاقة. اول بند من بنود العلاقة بينك وبين الله هي ان الله هو الخالق
تم التأكيد على هذا المفهوم حوالي الف مرة في القرآن الكريم. عشان تبقوا عارفين. متين مرة كلمة خلق بمشتقته خلق خلقت خلقنا تلتميت مرة كلمة جعل بما يفيد الخلق وجعلنا من الماء كل شيء حي
معناها هنا وخلقنا من الماء كل شيء حي. كلمة جعل جاءت تفيد الخلق هنا وجعلنا السماء سقفا مرفوعا البدء كلمة البدء انا اعتقد ازن اربعتاشر مرة بما يفيد معنى الخلق
هو الذي يبدأ الخلق ثم يعيده. الصنع صنع الله الذي اتقن كل شيء التصوير تصوير ان يدي يدي صورة هو الذي يصوركم في الارحام كيف يشاء. الفقر فاطر السماوات والارض الابراء الخالق البارئ المصور
الابداع بديع السماوات والارض. كثير جدا من الالفاظ تأتي في القرآن الكريم لتفيد معنى اساسي وهو ان الله هو الخالق. هذا هو البند الاول في العلاقة بينك وبين الله. وهو اهم شيء يجب ان تفهمه. سبحان الله! في في قصة
صاحب الجنتين في سورة الكهف. عندنا واحد كافر بسبب غروره بالمال عنده بقى جنتين وبينهما زرع واعناب ونخيل فمغرور بفلوسه. فصاحبه المؤمن بيذكروا فالطبيعي يقول له ايه؟ اكفرت بالذي رزقك؟ لكن لأ ما قالوش كده. قال له اكفرت بالذي خلقك
مع ان الطبيعي يقول له اكفرت بالذي رزقك؟ لكن لا. بيذكره باول بند من بنود العلاقة اكفرت بالذي خلقك البند التاني ان الله هو المالك الله! طب ما انا ما لك! عندي حاجات عندي عربية ممكن يكون عندي بيت. ممكن يكون عندي على الاقل عندي هدومي. عندي ازمتي. عندي عندي حاجات
انت مالك اضافي المالك الاصلي هو الله انت مالك اضافي اضاف لك الملكية لفترة ليختبرك انا جعلنا ما على الارض كل حاجة بقى. عربياتكم وفلوسكم وكل حاجة. زينة لها لنبلوهم. ايهم احسن عملا. يعني لنختبرهم. نشوف هيعملوا ايه بالفلوس دي
الاموال دي وبالاملاك دي. واحد بيدي ابنه عشرين جنيه الصغير عشان يتفرج يشوف هيعمل بها ايه. يختبره. فراح اشترت بها كلها البان خلاص مش هيدي له عشرين جنيه تاني رد عبيط ادي له بقى خمسة جنيه عشان هو هيصرفها كلها. ماشي؟ طيب. لقيته حوشها كلها
نفهمه يا ابني الفلوس دي مش محوشة كلها. لازم برضو ان نمتع نفسنا بها واللي ربنا له حق فيها. واحد بقى راح جاي جنب خمسة جنيه لبان وراح مطلع لله سبعة تمانية جنيه وراح محوش سبعة تمانية جنيه. لا ده الواد ده كويس. يبقى الاب ادى لابنه
الفلوس دي عشان يبتليه بها. عشان يختبروا بها. انا جعلنا ما على الارض زينة لها لنبلوهم احسن عملا. بص بقى على الفلوس اللي جوة محفظتك دي ده ابتلاء اللي في حسابك في البنك ابتلاء. ربنا بيبتليك. هتتعامل معها ازاي؟ باسراف ولا بتقدير؟ الله هو
والذي له السلطان البند التالت. يعني ايه؟ ربنا متحكم في ملكوته. هو مالك. وانا مالك. اه انا بمتلك حاجات لكن في فرق بين ملكيتي وملكية ربنا. انا مسلا قل مسلا عندي حتة ارض. الارض دي فيها شوية شجر. الشجر ده
ففي ثمار من هو مالك الثمار كويس انا مالك الثمار؟ اه طيب تقدر تتحكم بقى في الثمار بتاعتك يا شاطر. السنة دي وتطلع لي ستة واربعة من عشرة طن لا ما اقدرش اوي كده. ليه؟ مش انت اللي ملك
بس مش متحكم في ملكيتي قوي كده. طب تقدر تتحكم في بتاعتها والسنة دي تطلع يعني نوعيات معينة جيدة لما احنا ونصيبنا. الله يبقى انت مش مالك بقى لا انا مالك. بس مش متحكم كده. ربنا هو الذي له السلطان
والقادر على كل شيء. البند الرابع الله هو الرازق. هو الرزاق له مقاليد السماوات والارض. يبسط الرزق لمن يشاء ويقدر. انه بكل شيء عليم ربنا خلقنا ورزقنا مش خلقنا وسابنا نموت من الجوع. رزقنا. طيب ربنا خلقنا ورزقنا
يبقى المفروض برضو يهدينا للرزق. عشان نعرف ننال الرزق ازاي. البند الخامس الله هو الهادي. يقول مجاهد ومجاهد احد المفسرين تلميز ابن عباس هدى الانعام الاماراتعها. يعني البهائم ربنا هداها الى اماكن تأكل وتشرب
وهدى الانسان لطريق الخير والشر والسعادة والشقاوة احنا بقى هدانا غير بقى ناكل ونشرب ازاي برضو لأ ادي انا كمان لطريق الخير وطريق الشر. قال ربنا الذي اعطى كل شيء
ان خلقه ثم هدى. فالله هو الهادي الذي يهدينا. خلق دون هداية يبقى عبث خلق زائد هداية يساوي نظام ثابت. احنا نعيش في نظام ثابت ان كل شيء خلقناه بقدر. ما فيش حاجة صدفة
ده لان الله سبحانه وتعالى هو الخبير. الا يعلم من خلق وهو اللطيف الخبير كل بقى البنود دي تتلخص في اية قصيرة جدا من اربع كلمات الا له الخلق والامر. بتلخص العلاقة. له الخلق هو الخالق وكل ما
يتبع ذلك اليس له الحق ان يأمر فيطاع الجزء بتاع ربنا متقن. الجزء بتاعنا بقى احنا بقى بالنسبة للامر اطعنا. ما بنقول بواجبكم بنهجر القرآن بنكسل في الصلاة ما ما بندعمش المزلومين
ما بنساعدش المغلوبين. ما بنقومش بواجبنا. طب بعد ما ما قمناش بواجبنا عمل فينا ايه اهلكنا سبحانك يا رب! يبعت لنا رسائل غريبة الشكل في القرآن الكريم قل يا عبادي الذين اسرفوا على انفسهم لا تقنطوا من رحمة الله. ان الله يغفر الذنوب جميعا
انه هو الغفور الرحيم. وانيبوا الى ربكم واسلموا له. لا اله الا الله. بعد كل ده يبعت لنا هذه الرسائل. سبحانك يا رب ففروا الى الله. مش من الله. رسائل عجيبة. تأتي للانسان بالرغم ان هو عاصي
متمرد دي علاقة غريبة ايه العلاقة دي؟ احنا بنحاول نستكشف العلاقة خلي بالك لسه ما وصلنلهاش. هناك يا جماعة تلات سيناريوهات للعلاقة بالله هناك سيناريو الخوف اعمل اللي علي وابعد عن الحرام لاني اخاف من عقاب الله في الدنيا وفي الاخرة
كويس هناك سيناريو اخر سيناريو الطمع اعمل اللي علي وابعد عن الحرام لاني طمعان في بركة ربنا. في الدنيا والاخرة. بيسموها الرجاء. انا باسميها الطمعة. بسميها بحقيقتها بقى. اه طمعان في بركة ربنا
دنيا واخرة. حلو. بس الاتنين دول مش احسن سيناريوهين. هناك سيناريو افضل منهم. وهو السيناريو الحب اعمل اللي علي. وابعد عن الحرام. لاني بحب ربنا. لاني مش عايز اغضب ربنا. لاني عايز
ارضي ربنا. قل ان كنتم تحبون الله. فاتبعوني يحب يحبكم الله. شف بقى علاقة الحب بقى حب طالع وحب نازل. حب طالع وحب نازل. ده افضل سيناريو من السيناريوهات ولكن لازم اعبد ربنا ايضا بالسيناريوين التانيين. الخوف والطمع. لازم ايضا. شف ابن رجب يقول في
في كتاب استنشاق نسيم الانس يقول قد علم ان العبادة تقوم على ثلاثة اصول هناك تلات اصول للعبادة خوف والرجاء والمحبة وكل منها فرض لازم. والجمع بين الثلاثة حتم واجب. لذلك ذم السلف من
تعبد بواحد منها واهمل الاخرين الحقيقة التعبد بواحد منها واهمال الاخرين يؤدي الى بدعة. زي بدعة الخوارج. الخوارج عبدوا الله بالخوف فقط فبقى عندهم مرتكب الكبيرة مخلد في النار مسلم ارتكب كبيرة مش خارج من نار. ازاي يخطئ ويرتكب كبيرة
عبدوا الله بالخوف عكسهم المرجئة قال لك لا يضر مع الايمان معصية. ايه اللي بيقول لا اله الا الله محمد رسول الله على الجنة حدف مش هيمر على النار مهما عمل
ولا ينفع مع الكفر طاعة ايضا وده حقيقي لكن اهم شيء الاعتدال بين الاتنين اول حاجة عشان تقترب من الله تعرف ان الله يحبك وبالرغم انك عبد عاصي ومتمرد قل يا عبادي الذين اسرفوا على انفسهم لا تقنطوا من رحمة الله. ان الله
يغفر الذنوب جميعا. انه هو الغفور الرحيم. وانيبوا الى ربكم واسلموا له. مش بس كده يقول لك ايه كمان؟ الم يأن الذين امنوا ان تخشع قلوبهم لذكر الله وما نزل من الحق. تخيل بقى نفسك عاصي ويقول لك ها
مش جه الوقت بقى. الم يأن للذين امنوا ان تخشع قلوبهم لذكر الله. القرآن. وما نزل من الحق مش جه الوقت بقى ربنا بيقول لك مش وقته بقى ولا ايه؟ مش كفاية بقى. يا خبر ابيض! سبحان الله! شف من
الرب تعالى لموسى ان تحب الرب الهك من كل قلبك ومن كل فكرك ومن كل قدرتك. ده من وصايا ربنا لسيدنا موسى ان تحب الرب الهك من كل قلبك ومن كل فكرك يعني بكل عقلك
بكل قدرتك اسمعكم دعاء الرسول عليه الصلاة والسلام وبعد كده هرجع للحتة دي تاني اللهم اني اسألك حبك وحب من يحبك وحب عمل يقربني الى حبك. اللهم ما رزقتني ما احب
فاجعله قوة لي فيما تحب يعني يا رب لو اديتني اللي بحبه خليه حاجة بتقوى بها على حاجة انت بتحبها. اعمل به اللي انت بتحبه. وما زويت عني مما احب فاجعله فراغا فيما تحب. ولو حرمتني من حاجة انا باحبها اجعلها عشان اتفرغ
حاجة تانية انت بتحبها اللهم اجعل حبك احب الي من اهلي ومالي ومن الماء البارد على الظمأ اللهم حببني اليك والى ملائكتك وانبيائك ورسلك وعبادك الصالحين واجعلني ممن يحبك ويحب ملائكتك وانبيائك ورسلك وعبادك الصالحين
اللهم احي قلبي بحبك. واجعلني لك كما تحب اللهم اجعلني احبك بقلبي كله. فاكرين الوصية لموسى؟ ان تحب الرب الهك. الهك من كل قلبك. وارض بجسدي قلة وبكل قدرتك. اللهم اجعل حبي كله لك وسعي كله في مرضاتك. خلي بالكم كل
الانبياء جايين من مشكاة واحدة مشكاة النبوة الدعاء ده على فكرة هيبقى واجب علينا كل يوم بالغور اول خطوة تعرف ان ربنا بيحبك ليه ربنا بيحب عباده؟ عشان احنا مسلا مصنوعين من الالماظ
يعني ايه النوعية؟ احنا اللي احنا ماديا حاجة فخمة قوي يعني داخل في صناعتنا الدهب اتفضل ولا حاجة. بني ادم لو اتسيح بينزل شوية فسفور على شوية دهون على شوية زيوت
تعمل بالزبط تلات حتت صابون من غير ريحة. بالزبط اه الواحد الحيطة بخمسة وستين قرش. يعني احنا من الناحية المادية كل واحد فينا مش تلاتة جنيه لا داخل فينا الدهب ولا الفضة ولا الالماظ ولا حاجة. فمن الناحية المادية ما فيش حاجة تخلي ربنا يحبنا خالص يعني
هل مسلا عشان مسلا آآ الانسان آآ مخلوق طويل العمر مسلا؟ من اقل المخلوقات عمرا احنا. اعمار امتي بين الستين والسبعين تيجي فين انت في الجبال وفي ولا حاجة ولا حاجة
من اقوى المخلوقات في الدنيا مسلا؟ خالص. تعرف كده تسابق الحصان؟ مين هيسبق؟ انت والحصان تعرف تنط؟ بتنط آآ قد ايه من طولك؟ انت عارف البرغوت بينط ميت ضعف طوله
خد نفس كده وانزل تحت الماية ونشوفك انت ولا الدولفين. ما فيش. امال ايه؟ ايه؟ ايه السبب ان ربنا يحب عباده. اللي يميزك عن باقي الخلق ايه؟ النفخة. النفخة العلوية التي
ربطت هذا الكائن الطيني بالسماء فرق بينك وبين كل المخلوقات. انت منفوخ فيك من روح ربنا اعدها لك ونفخت فيه من روحي. خلي بالك الروحي ضياء الملكية. يعني الروح التي اعدها الله لك احسن في ناس
دي من رح ربنا اللي جوة ربنا اوعى تفكر كده. رح ربنا اعدها لتنفخ فيك فهناك مظاهر لتكريم الانسان ربنا كرم الانسان. اسجد له الملائكة. واذ قلنا للملائكة اسجدوا لادم. ليه
ربنا بيعلن اله جديد يعني؟ لأ بيعلن مخلوق جديد في اي بي عنده عنده علم غير موجود عند احد يعلم الاسماء كلها ولا الملائكة عندها العلم ده مخلوق غير عادي
فاسجد له الملائكة. سخر الكون كله لخدمتك. وسخر لكم ما في السماوات وما في الارض جميعا منهم. كله مسخر عشان تبقى انت خليفة الله في الارض. انت اختارك تبقى خليفة الله في الارض. انت تقيم العدل
انت تقيم الحضارة انت تعمر الارض مش الدببة ده مش القرود خالص انت كبني ادم انت الانسان انت اللي اختارك وكرمك خلقك بيده قال يا ابليس ما منعك ان تسجد لما خلقت بيدي آآ استكبرت ام كنت من العالين. التكريم كمان غير مرتبط بكفر
خالص. ربنا كرم بني ادم كله. ولقد كرمنا بني ادم وحملناهم في البر والبحر. ورزقناهم من من الطيبات وفضلناهم على كثير ممن خلقنا تفضيلا. مجرد انك بني ادم ربنا كرمك
ربنا نهى عن التمثيل بجثث الكفار كفار ما يرضيش ربنا. بيعبدوا بني ادمين واللي بيعبدوا حيوانات واللي بيعبدوا اصنام. فقال لا تمثلوا بعبادي الحديس في مسند الامام احمد ويقول ايضا وقاتلوا في سبيل الله الذين يقاتلونكم ولا تعتدوا ان الله لا يحب المعتدين. ما تعتدوش حتى على الكفار
اللي بيقاتلوكوا بس ويطعمون الطعام على حبه مسكينا ويتيما واسيرا. الاسير ده غالبا كافر يعني واسرناه في الحرب. كان جاي عشان يقتلنا ويغتصب النساء ويغتصب الارض. مسكته واصبح ضعيف قال لك اطعمه
يا خبر ابيض! ده انا عايز آآ اتفرتكوا! لأ. تطعموا. وتبقى طيب معه. سبحان الله كيف وصى النبي صلى الله عليه وسلم باسرى بدر. اسرى بدر دول اللي قتلوا السيدة سمية. دول ضربوها بحرب في موطن عفتها
اللي عزبه سيدنا بلال وعزبوا المسلمين لما في اول غزوة اتمسك اسرى قال استوصوا بهم خيرا اقول لك على حاجة كمان الملايكة والملائكة يسبحون بحمد ربهم. ويستغفرون لمن في الارض. الملايكة بتستغفر لنا. حد يقول لي سبب يخلي
ملكة الاستغفار ليه ايه العلاقة بينه وبين الملايكة؟ لا قرايبنا ولا صحابنا ولا احنا بنقعد معهم ولا بنشوفهم ولا حاجة خالص. خالص ايه اللي يخلي الملايكة تستغفر لنا يا جماعة
ونحن يعني شخصيات نتحب يعني. ايه الملايكة عارفة حب ربنا لعباده فبترضي ربنا بانها تستغفر لنا اديني بقى سبب تاني. اسمع الذين يحملون العرش ومن حوله يسبحون بحمد ربهم ويؤمنون به. دول ايه بقى دول
اعلى الملايكة حملة العرش ويستغفرون للذين امنوا ربنا وسعت كل شيء رحمة وعلما فاغفر للذين واتبعوا سبيلك وقهم عذاب الجحيم. ربنا وادخلهم جنات عدن التي وعدتهم. ومن صلح من ابائهم وازواجهم
وذرياتهم. ايه ده! الملايكة بتدعي له. عارفة حب ربنا ليه؟ عارفة ربنا بيحبني. ربنا بيباهي بنا الملائكة يقول هؤلاء عبادي في الحج. جاءوا شعثا من كل فج عميق. يرجون رحمتي ومغفرتي. فلو كانت
ربنا بيكلم الملائكة عننا احنا لو كانت ذنوبهم بعدد الرمل وكعدد القطر وكزبد البحر لغفرتها لك قدر النفس الانسانية عند الله ايه ؟ حتى لو نفس كافر ومن اجل ذلك كتبنا على بني اسرائيل انه من قتل نفسا بغير نفس او فساد في الارض فكأنما قتل
الناس جميعا ومن احياها فكأنما احيا الناس جميعا. النفس الانسانية لها قدر كبير عند الله وكلما طبعا النفس دي ازداد قربها من الله كلما ازداد قيمتها ايضا. فكذلك المؤمن قيمته
كمان. فنجد الوسط ده بيقول ايه؟ لزوال الدنيا اهون على الله من قتل مؤمن بغير حق الدنيا كلها ما تسواش نفس مؤمن واحدة لزلك انتم فاكرين انا ما عرفش متابعني على التويتر انا اعلنت من كم يوم مقاطعتي للاعلام واعلنت ان اول حاجة ساقاطعها البرنامج اللي انا مدعو فيه بكرة في قناة التحرير. لكن
النهاردة اتصلوا بي واتفقت معهم نروح بشرط اني اتكلم في الموضوع ده. ولن اتكلم في السياسة. هتكلم في ده. ثقافة العنف اللي حصل فلما لبست لي برنامج سيئة قلت لهم هو كده
موافقين فانا رايح بكرة عشان اتكلم في هذا الموضوع. موضوع ثقافة العنف اللي بقت موجودة. كيف بيتجرأ الانسان على قتل انسان الامر بقى سهل. فرحة ربنا بعودة العاصي. معناها ايه؟ غير ان الله يحب عباده. لا الله اشد
فرحا بتوبة عبده حين يتوب اليه من احدكم. كان على راحلته بارض فلاة. واحد منكم راكب الرطوبة بتاعته في ارض صحراوية. فانفلتت منه وعليها طعامه وشرابه. فايس منها يأس انه يلاقيها. راح
شمال ويمين مش لاقيها. فاتى شجرة فاضطجع في ظلها وقد ايس من راحلته. ونام تحت شجرة واستعد استعد للموت. ما خلاص هو من غير الراحلة والاكل والشرب اللي عليها وهو هيموت في الصحرا دي. فبينما هو كذلك اذا اذ هو بها قائمة عنده فاخذ بخطامها
ها ثم قال من شدة الفرح اللهم انت عبدي وانا ربك. اخطأ من شدة الفرح. فرحة الانسان ده بنجاته من الهلاك فرحة ربنا اكبر من هذه الفرحة بعودة الانسان التائب. انت بقى لما تعمل حاجة حرام وتتوب الى الله ربنا يفرح بك
اكتر من فرحة اي انسان بنجاته من الموت. ربنا ماذا يريد الله؟ انه يدخلنا فين؟ الجنة والله يدعو الى الجنة والمغفرة باذنه فربنا بيدعونا الى الجنة. والله يدعو الى دار السلام
ولا يرضى لعباده الكفر. يبقى يحب عباده. لكن فيه عبادة اختارت الكفر هي اللي عملت فيها في نفسها. لكن ربنا اراد لنا الايمان اراد لنا الجنة. ربنا سبحانه وتعالى يتأسف على العباد. يا حسرة على العباد
ما يأتيهم من رسول الا كانوا به يستهزئون يا خبر ابيض الرسول عليه الصلاة والسلام ماشي مع الصحابة ولقى آآ امرأة شايلة طفلها الرضيع ولزقاه في بطنها وبترضعه. فبص للصحابة قال لهم
اترون هذه المرأة طارحة ولدها في النار؟ تفتكروا الست دي ممكن ترمي ابنها في النار؟ البيبي اللي بترضعه ده؟ قلنا لا والله فقال الرسول صلى الله عليه وسلم لله ارحم بعباده من هذه بولدها. دي علاقة حب يا جماعة. يا جماعة
الراجل قال انا ربكم الاعلى. ادعى الالوهية فربنا بيأمر سيدنا موسى وسيدنا هارون يقولوا لهم ايه؟ روحوا ادبحوه. لا. اذهبا الى فرعون انه طغى. فقولا له قولا لينا لعله يتذكر او يخشى
ايه الرحمة دي؟ ده ربنا جعل طرق ننتفع بها حتى بعد ما نموت. مت تفضل تاخد سواب اذا مات العبد انقطع عمله الا من ثلاثة صدقة جارية او علم ينتفع به
او ولد صالح يدعو له. الله! مت وبرضه باخد اه ربنا يفضل يدي لك. سبحان الله! اقول لكم على حاجة فندق فخم اوي مسلا حاجات فخمة قوي. انتم متخيلين بتاعه عامل ازاي؟ جناح كده في الفندق ده. حاجة فخمة فخامة فظيعة
ممكن بقى يكون معك بقى تلق فول بورد تلات وجبات كلها يعني بوفيه. حاجة عيشة جامدة اوي. الواحد لو عاش كده على طول. مش هتبقى تحفة! حلو قوي ها لو الجنة كانت كده السويد في وتلات وجبات اوبن بوفيه فيها كل حاجة. مش كفاية وحلو قوي حلو قوي. صح
حلو اوي لكن لأ. ده الجنة! ده ده ولا حاجة جنب اللي في الجنة! يعني الجنة لو كانت اقل من من اللي هي فيه دوا مليون مرة كنا ممكن نرضى برضه حلو اوي لكن لا لا لا ربنا لا يرضى لك الا احسن شيء
شيء دعاء هنقوله من النهاردة وان شاء الله هيجي لكم على الايميل وانت ممكن تروح تدور عليه برضه على الانترنت لو انت ما بيجيلكش الايميلات بتاعتنا خد ده ايه او اكتب دعاء. اللهم اني اسألك حبك وحب من يحبك وحب عمل يقربني الى حبك
اللهم ما رزقتني ما احب فاجعله قوة لي فيما تحب وما زويت عني مما احب فاجعله فراغا فيما تحب. اللهم اجعل حبك احب الي من اهلي ومالي ومن الماء البارد على الظمأ. اللهم حببني اليك
الى ملائكتك والى انبيائك ورسلك وعبادك الصالحين. واجعلني ممن يحب ويحب ملائكتك وانبيائك ورسلك وعبادك الصالحين. اللهم احيي قلبي بحبك بك واجعلني لك كما تحب. اللهم اجعلني احبك بقلبي كله. وارضيك
جسدي كله. اللهم اجعل حبي كله لك وسعيي كله في مرضاتك واجب بقى من النهاردة تأمل في الكون عشرة خمستاشر دقيقة كل يوم. تطلع كده شف ورق شجر تتفرج على الشجر. وصنع الله الذي اتقن كل شيء. بص في
ربنا. بص في ورقة النعناع كويس شمها وقل سبحان الله! ايه ده ايه الخلق ده! وبعد كده حطها في كوباية الشاي. اه بس كل حاجة ما تفوتهاش. اي حاجة صنع ربنا تأمل في جمالها. وتأمل في قدرة ربنا
عايزين نحصي النعم. اعمل كده كراسة اسمها كراسة النعم. احصي النعم. اكتب كده نعم ربنا عليك ابدأ اكتب حاول تفتكر نعم اكتبها عندنا باب اسمه الوسائل العملية لتمكين حب الله. الوسائل العملية لتمكين حب الله من كتاب
كيف نحب الله ونشتاق اليه؟ الكتاب هيتبعت لكم مجانا على الايميل بتاع الدكتور الهلالي مجدي الهلالي. والكتاب ايضا لو انت مش معنا على الايميل خش على جوجل وموجود في المكتبة بتاعة الموقع بتاع الدكتور مجدي
الايمان اولا لو بحست في كلمة الايمان اولا يجي لك موقع الدكتور مجدي الهلالي. المكتبة هتلاقي فيها كتب وكلها حاططها مجانا. كيف نحب الله ونشتاق اليه هنجيب منه قراءة الوسائل العملية لتمكين حب الله. اللي بقى هيشتري الكتاب من
صفحة مية تسعة وعشرين لمية تلاتة وخمسين. او مية واربعة لمية اتنين وعشرين. على حسب الطبعة. ماشي؟ ماشي. اعتقد ان الاخ اللي بيبيع الكتب برة موجود عنده اللي انا نبهت عليه النهاردة وقلت له يا اخ محمد تحاول تجيب الكتاب ده عشان هنعمل لك اعلان. انا باعمل له اعلانات. دعاء
حب كل يوم مرة. بس التركيز بتدبر. خلاص ما فيش حاجة اسمها بدون تدبر. لا قرآن ولا دعاء ولا اذكار ولا حاجة تاني بدون تدبر خلاص احنا بنهتم بالكيف مش بالكم من هنا ورايح. الدعاء ده بتدبر. ورد الالحاح الالحاح على الله قبل كل صلاة. قبل قراءة القرآن خاصة
دايما كده الدقيقتين او التلاتة اللي بتديهم الحاح على الله ان يصبح قلبك بالقرآن من اهم ما يمكن وهم اللي بيساعدوك على التدبر انك افصل بين قراءتك للقرآن وبين الدنيا اللي انت جاي منها. جاي ومتخانق مع ده ومع دي وبتاع وده عايز منك وده بتاع وفلوس وبتاع ومرة واحدة تقوم فاتح القرآن
قبلها اقعد دقيقتين كده اعمل لنفسك ايه تهيئة. الحاح على الله انه يصلح قلبك بالقرآن وطبعا قراءة القرآن ستين دقيقة. ونص ونص يبقى كويس. مبسوط جدا من اللي بيبعت لي اقل في
اخ او اخت مش عارف كاتبه لي مرة حداشر دقيقة ومرة تسعتاشر دقيقة. انا مش عارف ازاي حداشر وتسعتاشر! يعني ده معناه ان الاخ او الاخت شغال لأ مش كده الموضوع مش في بس يعني عايزين بقى ايه نحاول نكثف شوية القراية وكتاب ربنا
ما يتسبش من ايدينا ابدا اي يوم ان شاء الله مهما كان وجزاكم الله خيرا وبارك الله فيكم المرة الجاية يوم الاحد القادم باذن السلام عليكم ورحمة الله